# Пуерторіканци

Пуерторіканци| Популация |
| --- |
| 8,5 млн  |
| Регионы зо значнов популациов |
|

|  |  |  |
| --- | --- | --- |
| Пуерто Ріко | 3,96 млн |  |
| ЗША | 4,4 млн |  |

 |

Бенізіо дел Торо, голівудськый кіноактер родом из Пуерто-Ріко.
**Пуерторіка́нци** (исп. puertorriqueños, borincanos, borinqueños, boricuas) — народ у Латинськӱв Америці, основноє обывательство острова Пуерто Ріко. Станом на 2009. рӱк общоє число было 8,5 млн чоловік у тому числі у Пуерто Рікови — около 4,0 млн чоловік, у ЗША — 4,4 млн чоловік. Віра — у основному католіцизм. Язык — містный діалект испанського.

## Происхождіня

У XVI. строчови на островови жили индіане таїно. У них было розвито земледільство, рыболовство, охота, гончарьноє діло. У наш наш час основу народа складавуть потомкы испанськых іміґрантӱв (креолы), змішані из корінным обывательством и увезеными из Африкы неґрами-рабами. Согласно ґенетичным изслідованям, пуерториканци мавуть слідувущоє происхождіня: по чоловічым Y-хромосомам европськоє происхождіня мать 70 % популації, неґритянськоє 20 % и индіанськоє 10 %, по жӱнськӱв мітохондріалнӱв ДНК картина принципіално инна (61 % несуть индіанські ґены, 26 % африканські и лиш 13 % европські).

## Занятя

У основному народ занятый у сфері обслужіня (36 %). Менше — у промышленности и сільському ґаздӱвствови. Живущі у ЗША пуерторіканци заняті, ге правило, на низкооплачованых роботах.[*жрідло?*]

## Бытовый сохташ

У области родовых удношінь у Пуерто Рікови шырена нуклеарна файта, стрічать ся велика. Шырено и обрядовоє родство — компадрасґо, т. е ужношіня из крестными. Популарны неформалны бракы. Многі файты состоять из єдної матери и дітий уд разных вӯтцю̄в.[*жрідло?*]

Цуря, ге и на югови ЗША. Замітно розніня — сомбреро.[*жрідло?*]

Ідіня: позад єдностороннёго розвитя економікы продовольство у основному завозноє. Употріблявуть ся жиры, свинятина, булі, мука, рис, овощі. У трудящых ся у бӯлшӯв мірі у пищу идуть тинґериця, бобы, бананы.[*жрідло?*]

## Култура

Из народных ремесел розвиті різьба по деревови, кераміка, лозярьство, чиніня палацӯв, шапок, кружевноє уробництво, ушивка.[*жрідло?*]

Из розвлечінь розвиті пісні и танці, широко бытувуть азартні игры, кугутячі бої. У културі змішали ся елементы трёх култур: испаньской, индіаньской и африканьской. Попадавуть ся танці, восходящі ид африканьскым, наприклад, *бомба*, исполняєма пуд звукы барабана. Прикладом основої націоналної музыкы є старинны мелодії (*данса*). Из инструментӯв май шырена ґітара. Май яркый композитор — Хуан Морено Кампос (1858–1896).[*жрідло?*]

Для художественной літературы Пуерто Ріка характерно значителноє розвитя поезії. Хосе Ґотьє Бенітес (1850–1880) и Хосе Х. Паділья (1829–1896) у XIX. сторочах были знамы в усьых испаноязычных крайнах.[*жрідло?*]

У изобразителному искусстві ка-май древні памнятникы — пещерні розписы индіан, их кераміка и камляні статуеткы. У архітектурі розцвіт припав на колоніалный період, XVI–XVII. стороча. У наш час туй силный вплыв ЗША. У облікови варошӯв сочетавуть ся трущобы и єдноетажні варощикы из стройками банкӯв, отелю̄в, клубӯв, вілл, многоетажных хыжӯв. У XX. строчови ведущу роль у искусствови играть направліня демократичного реалізма, возрождавуть ся націоналні традиції. Ото зъязано ищи и из розвитям туризма.[*жрідло?*]

## Удкликованя

* Народы и релиґії світа, под ред. В. А. Тишкова, М.,1992.
* Латиньска Америка: енциклопедическый справочник, том 2, гл. ред. В. В. Вольскый, М.,1982.